કંઈ આવી જ લાગણી થઈ ‘વીરે દી વેડિંગ’ જોઈને. ફિલ્મના ડિરેક્ટર શશાંક ઘોષ આ પહેલાં ‘ખૂબસૂરત’ (સોનમ-ફવાદ ખાન) બનાવી ચૂક્યા છે. જે સરેરાશ ચાલેલી, જ્યારે ‘વીરે દી વેડિંગ’ માનુનીઓની મૈત્રી વિશેની, નારીવાદના ઝંડા લહેરાવવા વિશેની પોકળ, તકલાદી ફિલ્મ છે. આખી ફિલ્મમાં ક્યાંય એવું લાગતું નથી કે સર્જકે પુરુષ-સ્ત્રી વચ્ચેના સામાજિક-વૈચારિક ભેદની દીવાલને તોડવાનો ગંભીર પ્રયાસ કર્યો હોય. નિધિ મેહરા-મેહુલ સુરિની શિથિલ પટકથા પણ આ માટે જવાબદાર છે.